C 130/22
LV
Eiropas Savienības Oficiālais Vēstnesis
14.4.2023.
Papildus obligātajām norādēm uz marķējuma ir jābūt arī šādām norādēm: AĢIN “VACA DE EXTREMADURA” identifikācija, logotips un izsekojamības dati.
AĢIN “VACA DE EXTREMADURA” logotips
4.
Ģeogrāfiskā apgabala īsa definīcija Ģeogrāfiskais apgabals, uz kuru attiecas aizsargātā ģeogrāfiskās izcelsmes norāde “Vaca de Extremadura”, ir viss Estremaduras autonomais apgabals.
5.
Saikne ar ģeogrāfisko apgabalu AĢIN “Vaca de Extremadura” pamatā ir gaļas specifiskās īpašības un ģeogrāfiskā izcelsme.
5.1.
Ģeogrāfiskā apgabala specifiskās īpašības Estremadura atrodas Spānijas dienvidrietumos, Pireneju pussalā, un tās platība ir 41 635 km2, no kuriem aptuveni 14 300 km2 ir dehesa un dehesa veida ainavas.
Estremadurā sastopamo mājdzīvnieku sugas lielākoties pārstāv vietējās šķirnes, kas ir cieši saistītas un dziļi iesakņotas reģiona tipiskākajā vidē (dehesa).
Ņemot vērā to izturību un lielo spēju pielāgoties grūtiem vides apstākļiem, visas šīs sugas palīdz uzturēt un uzlabot ekosistēmu, apstrādāt augsni, uzlabot ganību kvalitāti un kavēt krūmāju izplatīšanos.
Nokrišņu daudzums gada laikā ir ļoti nevienmērīgs ar lielāko intensitāti rudenī un pavasarī un ievērojamām svārstībām no gada uz gadu.
Dehesa klimatam raksturīgs sausuma periods, kas iezīmē ganību agrīnu izžūšanu.
Ekstrēmie temperatūras un lietus apstākļi nozīmē to, ka šķirnes, kas iekļautas AĢIN “Vaca de Extremadura”, ir pēc iespējas labāk pielāgojušās, jo tās spēj pretoties gan aukstumam, gan karstumam, kā arī ūdens trūkumam sausuma periodos.
Ar AĢIN “Vaca de Extremadura” apzīmēto liellopu audzētavu prioritārā ekosistēma ir dehesas un dehesa stila ainavas.
Dehesa ir viena no AĢIN “Vaca de Extremadura” definējošajām sistēmām ekstensīvajā lopkopībā Estremadurā, un to raksturo ganības lielās platībās.
Lopkopība šajos apgabalos ir pilnībā pielāgota videi, jo audzējamo šķirņu izturība ir ļoti augsta.
Skarbais klimats un nabadzīgās, nekvalitatīvās augsnes ir ierobežojušas lauksaimniecības izveidi, un lopkopība šeit lielā mērā ir nostiprinājusies.
Visai ekosistēmai ir pozitīva ietekme uz produkta īpašībām.
5.2.
Produkta specifika Gaļa, kas iegūta no “Vaca de Extremadura” govīm, atšķiras ar ķiršu sarkano–purpursarkano krāsu, gludo marmorveida svītrojumu un krēmīgi baltiem–dzeltenīgiem taukiem, kam ir stingra konsistence un kas ir stingri arī pēc taustes.
Tai raksturīgs arī dzīvnieku tauku aromāts, mutē tā ir sulīga, un tai piemīt dziļa un ilgnoturīga liellopu gaļas garša.